Diari Oficial de la Generalitat Valenciana


Sumari del DOGV 9561, del 24-03-2023 (2023/3130)

Extracte de la Resolució de 18 de gener de 2023, de la vicerectora d'Estudis de la Universitat de València, per la qual es convoquen les ajudes a l'estudi per a l'alumnat guanyador de la fase local de l'Olimpíada d'Història de la Universitat de València que tindrá lloc durant el curs acadèmic 2022-2023, i s'aproven les bases que regulen aquesta convocatòria.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9561

Data del DOGV
:   24-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/3130


Data del document
:   20-03-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * ajuda pública

Extracte de la Resolució de 18 de gener de 2023, de la vicerectora d'Estudis de la Universitat de València, per la qual es convoquen les ajudes a l'estudi per a l'alumnat guanyador de la fase local de l'Olimpíada d'Història de la Universitat de València que tindrá lloc durant el curs acadèmic 2022-2023, i s'aproven les bases que regulen aquesta convocatòria. [2023/3130]  
BDNS (identif.): 683104.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/683104)  
  
Primer. Beneficiaris  
Poden participar en aquesta convocatòria l'alumnat de segon de batxillerat de centres d'ensenyament públics o privats preferentment de la província de València.  
  
Segon. Objecte  
Ajudes a l'estudi atorgades per la Universitat de València per a l'alumnat guanyador de la fase local de l'Olimpíada d'Història.  
  
Tercer. Bases reguladores  
La convocatòria està publicada en la url:  
https://ir.uv.es/delegacio/OlimpiadaHistoria\_2023\_sp  
  
Aquesta convocatòria, les dates en què es faran les proves, els terminis d'inscripció de l'olimpíada i els resultats es publicaran en el tauler d'anuncis de la Universitat de València (tauler.uv.es), en la pàgina web del centre que s'encarregue de la seua organització, així com en el portal web de la Delegació per a la Incorporació a la Universitat   
(www.uv.es/incorporaciouv).  
  
Quarta. Quantia  
Els tres estudiants que resulten guanyadors o guanyadores en la fase local de l'Olimpíada d'Història rebran una ajuda a l'estudi, dotada amb 1.000 € cada una (l'import total de la convocatòria és de 3.000 €), que es farà efectiva, mitjançant transferència bancària en finalitzar el període de matrícula, una vegada comprovat que l'estudiant s'ha matriculat en el primer curs d'una titulació de grau d'un centre propi de la Universitat de València.  
  
Cinqué. Termini de presentació de sol·licituds  
El període d'inscripció començarà l'endemà de la seua publicació i finalitzarà el 29 de març de 2023.  
  
Sisé. Altres dades  
Les ajudes a l'estudi obtingudes són personals i intransferibles, i es poden fer efectives en els dos cursos següents a l'obtenció. Si l'estudiant ha guanyat les fases locals d'una o més olimpíades, successivament o simultàniament, pot fer efectiva una única ajuda a l'estudi per a una única titulació de la Universitat de València.  
  
València, 20 de març de 2023. La rectora, p. d. (DOGV 30.05.2022), la vicerectora d'Estudis: Isabel Vázquez Navarro.